Semenya se inskrywing geweier ondanks hofbeslissing | Maroela Media
Die Switserse federale hooggeregshof het die Internasionale Vereniging vir Atletiekfederasies (IAAF) se jongste poging om Caster Semenya aan sy regulasies te onderwerp van die hand gewys.
Die IAAF het die hof versoek om Semenya te verbied om deel te neem terwyl die appèlsaak aan die gang is. Die uitspraak beteken egter Semenya mag voortgaan om deel te neem sonder dat sy medikasie hoef te neem om haar testosteroonvlakke te verlaag.
Ondanks die jongste uitspraak het Marokko se Atletiekfederasie Semenya se versoek om Sondag aan die 800 m-item by die Diamantligabyeenkoms in Rabat te kan deelneem van die hand gewys.
Volgens Semenya se regsverteenwoordigers is sy op 11 Junie deur die president van Marokko se Atletiekfederasie verwittig dat sy nie mag deelneem nie.
“Caster probeer tans duidelikheid kry oor die spesifieke redes vir die besluit en doen ŉ beroep op die IAAF om te verseker dat sy lidfederasies aan die wet en die hof se uitspraak voldoen.”
Volgens Semenya het sy dit oorweeg om uit solidariteit nie aan die 800 m-item deel te neem nie, tensy alle vroue vry is om te hardloop. “Geen vrou moet aan die reëls onderwerp word nie. Ek sal egter nou hardloop om die IAAF te wys dat hulle ons nie kan bedwelm nie.”
Die Olimpiese 800 m-kampioen het gesê sy is ŉ vrou, maar dat die IAAF haar weer probeer keer het om te hardloop juis oor hoe sy gebore is.
“Die IAAF bevraagteken my geslag. Dit is die oorsaak van groot hartseer en het vereis dat ek vir baie jare hormoonbehandeling moes ondergaan wat my deurentyd siek laat voel het en verhinder het om te fokus.
“Geen ander vroue moet gedwing word om hierdeur te gaan nie ten einde dieselfde regte te hê as wat alle vroue het, naamlik om te doen waarvoor ons lief is en te hardloop op die manier waarop ons gebore is,” het Semenya gesê.
Besef hierdie mense dat die hormoonbehandeling jou lyf seermaak. Ek het maar net gewone hormoonbehandeling gekry aangesien ek dit nodig het volgens die dokter. Dit hou verband met vrouehormoon aanvulling. Was se klomp nonsies. Dit het my ellendig laat voel en het ek dit sommer self gestaak want dit verander nie die feit dat ek sonder dit nog steeds ‘n vrou is nie. Hoekom kan die klomp mans wat so gal braak teenoor Semenya nie self op hormoonbehandeling gaan om te voel wat dit aan jou lyf doen nie. Jy kry pyne waar jy nie eers geweet het jy het… Lees meer »
Dis omtrent tyd dat die internasionale sportlui en politici begin opstaan vir wat reg is. Goed gedoen Marokko. Meeste van die sport wereld is siek vir die saga. Daar is die geleentheid om teen mans deel te neem soos die IAAF reeds gese het.
Nou hoop ek net hulle het die integriteit om te staan by die besluit en nie toe te gee aan enige druk nie.
Super atlete is nie gewone mense nie. Ussain Bolt (en ander Jamaicans) het n mutasie wat maak dat hul spier weefsels baie vinnig saamttek. Michael Phelps se borskas is “misvorm” en maak dat hy gly deur die water soos n dolfyn. Die Sherpas in die Himalayas wat oor en oor Everest uitlkim het n mutasie wat maak dat hul meer suurstof in hul bloed kan dra…. Deesdae “dope” sport mense baie omdat gewone mense nie meer merkwaardig kan verbeter op die rekkords van vorige atlete nie. Dis net die “super mense” en die “dopers” wat merkwaardig is. Nou wil die… Lees meer »
| sien reaksie (19)
Marokko weier en die appel kar word nie omgegooi nie . As dit Aus was het alles weer gebrand . Dis die waarheid.